Farbskatol'

Farbskatol' estis videoblogo en Esperanto. La retejo spektebligis filmetojn senditajn de sendependaj kontribuantoj. Ĝi estis administrata de francaj esperantistoj Axel Rousseau kaj Emmanuelle Richard. Ekde aprilo 2006 po du videoj semajne estis aldonataj, sed poste tiu ritmo maloftiĝis kaj nuntempe la paĝo ne plu ekzistas. Por spekti la filmetojn oni bezonis la kromprogramon Macromedia Flash Player. 

 Historio 
Farbskatol' naskiĝis post la malapero en marto 2006 de Internacia Televido, projekto celanta starigi televidon esperantlingvan. Nur unu monaton poste, du JEFO-anoj, nome Axel Rousseau (tiutempa JEFO-prezidanto) kaj Emmanuelle Richard, lanĉis la anstataŭaĵon Farbskatol', volante ripari la erarojn de Internacia Televido («ne eblis haltigi la elsendon aŭ elŝuti ĝin al portebla legilo, ne eblis komenti la elsendojn, kaj ne eblis elekti programon», «ili petas donacojn de bonvolemuloj sed tute ne redonas al ili monon»).https://www.liberafolio.org/arkivo/www.liberafolio.org/2006/farbskatol-1/https://axel584.livejournal.com/14354.html 

Malkiel Flavio Rebelo, ili petis ne monon, sed ideojn kaj kontribuojn de la publiko. Farbskatol' ne celis havi daŭre fluantan elsendon, sed proponis elekton de filmetoj, kiujn oni povis spekti kiam ajn, pli simile al retejoj kiel Youtube ol al tradicia televido. Tiumomentaj «konkurantoj »estis Kataluna Inform-Servo Televidahttps://www.vilaweb.cat/noticia/2046377/20060906/neix-primera-web-catalana-videos-esperanto.html kaj Alexandre Raymond kaj lia Bildo-Televido, kiu daŭris malmulte kaj aperigis nur du filmetojn antaŭ ol fandiĝi kun la projekto Farbskatol'. 

La lasta afiŝo estis publikigita en aprilo 2009, je tiu momento la retejo enhavis proksimume 125 afiŝojn (estis 25 paĝoj entute, po 5 afiŝoj en paĝo). La retejo restis ekzistanta kelkajn jarojn post tio. 

 Kategorioj 
La filmetoj kategoriiĝis laŭ: 

 Fikcio
 Humuro
 Movbilda filmo
 Porinfana
 En nia lando
 Aktualaĵoj
 Muziko
 Teatro
 Kuirarto
 Sporto
 Eventoj kaj renkontiĝoj
 Movado
 Esperanto en la mondo
 Politiko
 Historio
 Intervjuo

 Eksteraj ligiloj 
 Farbskatol' Arkivigite je 03-06-2012 per la retarkivo Wayback Machine.

 Referencoj 

Kategorio:Esperanto-movado
Kategorio:Televido
Kategorio:Vidblogo